Асфалтът се яде, дюната - не | Клуб 'Z'\n23.01.2019, 07:36 ч.\nКолаж Радостин Христов/Фейсбук\nКогато преди няколко дни висшият ешелон на ГЕРБ се събра на работна предизборна среща, лидерът и премиер Бойко Борисов му съобщи, че у народонаселението имало брожения – чувствало недостиг на справедливост и имало съмнения за корупция. Както обикновено Борисов е напипал пулса на "малкия човек", но не може да се каже, че сам допринася особено за възвръщане на изгубеното доверие.\nПонеже наближава десетилетката управление на ГЕРБ (с някои малки прекъсвания), активните фейсбук потребители отправиха "предизвикателство 2009/2019". В този контекст ще припомним как в първия мандат правителството на Борисов бе критикувано заради акцента си върху пътното строителство с мотива "асфалтът не се яде". Асфалтът всъщност се яде - под формата на стоки, услуги и хора, които пътуват бързо, лесно и по-безопасно. "Резултатите са видими" (по една от предизборните кампании на ГЕРБ) - магистралите са гордост, част са от всеки предизборен клип и публична изява на партиен деец. Зад строителството им обаче стои отчуждаване на имоти за милиони левове, което остава на заден информационен план при рязането на лентите лот по лот. Не е медийно интересно, просто е нормална практика.\nДефицит на ентусиазъм\nАко сега, през 2019-а, се опитаме да отнесем въпроса с отчуждаването на имоти и към дюните по морето, ще установим, че там държавата не прилага с такъв ентусиазъм тази практика. Всъщност никак не я прилага. Въпреки че законът императивно налага, че публична държавна собственост, която не може да бъде обявена за частна, са и пясъчните дюни и ако има частни дюни - те трябва да бъдат отчуждени.\nЗа разлика от асфалта обаче пясъкът не се яде. Не е на ползу роду, а е от полза на частни интереси, най-често на крупни инвеститори, на "тъмни балкански субекти" от близкото минало, на местни дерибеи и свързаните с тях кметове, общински съвети, областни управители, зам.-министри, министри, партийни касички.\nТук "предизвикателство 2009/2019" ще удари на камък. Промяна за изминалите десет години ня-ма.\nНад 70 на сто от дюните все така са частна собственост и както наскоро стана ясно - понеже и частната собственост е неприкосновена, спокойно могат да бъдат заличени с подръчни средства - един багер и 1000 лева. Държавата се сети усилено да ги картографира преди пет години след скандала с къмпинг "Юг" край "Корал". Когато, апропо, тогавашният министър на регионалното развитие, за последно министър по българското европредседателство - Лиляна Павлова, пое ангажимент, че дюните ще бъдат отчуждавани и актувани като държавна собственост. Брой отчуждени дюни към днешна дата: нула.\nНеофициално от ресорното Министерство на регионалното развитие и благоустройството (МРРБ) ще ви кажат "пари нЕма", не е заделен и лев за целта. Също неофициално оттам спускат в публичното пространство информация за поне един милиард лева цена за отчуждаването на всички пясъчни образувания, попаднали назад във времето в частни ръце. Доколко може да се вярва на тази сметка и не се ли използва тя като оправдание за бездействието на държавата: не е ясно.\nПосле от МРРБ ще ви прехвърлят към Министерството на туризма (МТ), което също има съществена роля по процедурата. Междувременно минаваме и покрай Министерството на околната среда и водите по силата на това, че дюните са защитени от човешка намеса.\nИ багер не може да прехвръкне\nЧовек би си помислил, че при наличието на три министерства и N на брой общински и областни администрации, имащи отношение към грижата за плажовете, и багер не може да прехвръкне, но не би.\nКакто установяваме при възникването на всеки отделен казус - с пълна сила и през изминалите няколко дни - голяма част от ивиците всъщност са земи за оран - възстановени на собствениците като земеделска земя. Голяма част от тези земеделски земи вече са със статут на урбанизирана територия. Голяма част от тази урбанизирана територия е получила всички надлежни разрешителни за застрояване - и от общините, и от регионалните екоинспекции - без оглед на това дали попада в забранените за строителство зони в непосредствена близост до плажната ивица, дали e в "Натура 2000" и дали има защитени видове, местообитания и пр. РИОСВ срамежливо отбелязва, че е съгласувала инвестиционните намерения под някои условия за инвеститорите, а когато даден казус стане прекалено медиен - същата тази РИОСВ изпраща "незабавна проверка" на мястото на събитието.\nасфалт, дюна, отчуждаване, магистрали, предизвикателство 2009/2019\nНе са Американски а Руски, "слочайния"\nтези модели ."Слочайно" си купи един билет и "слочайно" "заминовай" на екскурзия в Америка да обиколиш тамошните национални паркове и защитени зони да видиш за какво става дума и тогава си прави проветрение на устата...\nНяма хаир за държава, в която Пеефски пише законите, Борисов управлява по тях, а Цацаров бди за спазването им.


Възможно щастие - Книга - Magi Angelova\nВъзможно щастие – Книга\n„Възможно щастие – Практична психология за себепознание и осъзнатост“ книга с автограф и послание\nИзлиза на: 29.03.2018г.\n„Тази книга е дълбока, честна, полезна, приложна. Разпознах се на много места, търсех се в женските типажи и дори си очаквах „свободата“. „Колко е ценно да има постоянна доза лудост в нас, за да подхранваме смелостта, вярата, че можем много да променим и постигнем. Не позволявайте на никого да подрязва крилата ви, не го правете и вие със себе си.” Това е моята есенция от книгата „Възможно щастие” на Магдалена Ангелова, а любимите ми пасажи са много повече. Тази доза лудост, подхранваща смелостта, която отстоява свободата, даваща на живота същина, е моят път. И ми е хубаво, че аналитичната и любовна Магдалена ми помага и във вглеждането, и в смелостта, и в радостта да го вървя.“\nПоръчайте новата ми авторска книга с автограф и послание за Вас или любим човек. Цената не включва доставката. Книгата ще бъде доставена чрез ЕКОНТ . За целта във формата за заявка, напишете удобния за вас адрес на офис на Еконт или личен адрес. Метод на плащане :наложен платеж\nВъзможното щастие - Книга\n30.03.2018 @ 20:56\nOбичам да пътувам в света на книгите и във всяко едно отношение! И както е казал Антъни Тролъп:“„Любовта към книгите е твоят пропуск за най-великото, най-чистото и най-съвършено удоволствие, което Бог е създал за своите създания!“


Пламъци обхванаха голям лондонски пазар - Новини от света | ФАКТИ.БГ\nПубликувана: 10 Юли, 2017 07:42\nГолям пожар пламна в лондонския пазар „Камдън маркет“, популярен сред местното население и туристите на британската столица, съобщи Sky News.\nПовече от седемдесет пожарникари бяха изпратени към мястото на инцидента, за да потушат пламъците. Няма информация за пострадали хора.\nОгънят е обхванал няколко етажа на една от сградите на пазара. За няколко часа огнеборците успяха да овладеят пожара.\nОт спешната помощ в Лондон съобщиха, че няма информация за хора, които може да са постъпили за лечение вследствие на огъня. Не е ясна причината за пожара.\nБританските медии припомнят, че през 2008 година огромен пожар пламна в „Камдън маркет“. Някои части на пазара бяха затворени за месеци.


Седмо издание на „Фестивал на Модата и Красотата“ 2014 във Варна - Business Lady\nСедмото издание на „Фестивала на МОДАТА и КРАСОТАТА“ 2014 ще се състои на 20 и 21 юни от 20.30ч. в лятната градина на Гранд Хотел Варна в Комплекс „Св. Свети Константин и Елена“.\nСъбитието ще се проведе в две поредни вечери, на които ще присъстват над 600 гости от България и чужбина.\nНа Фестивала ще бъдат представени най-новите колекции на известни марки на дамска и детска мода, колекция бельо и бански костюми .\nМодата за мъже ще бъде представена също от най-престижните марки в мъжкия свят. Гостите ще се насладят и на серия бутикови обувки, колекция дизайнерски бижута, булчински рокли на дизайнерката Стойка Хаджиева и др.\nСтайлинга на моделите ще бъде поверен на топкоафьора Конда Кондов и екипа на гримьорката Кристина Славова.\nMore in this category: « Ел Макферсън – „Не мисля, че красотата е запазена само за младостта“ Най-богатите хора с афинитет към модата и красотата »


Екоминистърът Димов в ексклузивно интервю пред БЛИЦ за мерките срещу отровния въздух над България! Ще бъдат ли забранени дизеловите коли? (ВИДЕО)\nВ 21 големи града основният причинител на замърсяването е отоплението, в София, Пловдив, Варна и Бургас са колите\n31 Авг. 2017, 23:58\nОтровният въздух е сред най-важните проблеми на България. Страната ни оглавява световните класации по този негативен показател. Какви мерки ще вземе правителството за подобряване на въздуха, качеството на морската вода и проблемът със сметищата? Отговор на тези и други въпроси потърсихме от министъра на околната среда и водите Нено Димов. Ето как той отговори на въпросите на Ивайло Крачунов.\n- Г-н Димов, България е в челните класации за най-замърсен въздух. Какви мерки предприемате, за да се обърне негативната тенденция и българите да дишат по-чист въздух?\n- Основният приоритет, който обявих още с встъпването си в длъжност беше чистотата на атмосферния въздух.\nИскам да уточня, че методиката, с която в момента отчитаме замърсяването на въздуха, прави така, че България да е на едно от последните места за най-чист въздух. Но това не е точно така.\nНа практика с тази методика например в района на Варна имаме превишаване на показателите само на едно-единствено място. Но методиката е такава, че дори да имаш замърсяване на едно място, целият регион се води замърсен.\nБългария има 25 града, в които се превишават нивата на замърсяване на въздуха. По предварителни данни в 21 от тези градове се очаква основният замърсител да е битовото отопление, а в другите четири - автомобилният транспорт.\nКазвам очаква се, защото още през миналата година Министерството на околната среда и водите сключи договор със Световната банка, по силата на който трябва да се види кои са основните замърсители на въздуха, какви действия трябва да бъдат предприети на национално ниво и каква ще е икономическата и социалната поносимост на тези действия. Очаква се окончателните резултати да станат ясни през зимата на т.г.\n- През юни възложихте на кметовете на 28 областни града да вземат конкретни мерки за подобряване на чистотата на въздуха. Какво ви докладваха градоначалниците?\n- Основният проблем за чистотата на въздуха е на местно ниво. Първата стъпка, която трябва да се направи, е тези кметове да припознаят, че съществува такъв проблем. Но засега нямам такова усещане.\nНа практика в голяма част от тези градове плановете за подобряване на чистотата на въздуха са изтекли преди години и не са подновени.\nНие заделихме ресурс от около 3 млн. лева от оперативната програма, за да бъдат направени нови планове и подновени там където са изтекли. Сключили сме доста договори с общините, които са потърпевши, и ще очакваме в кратки срокове те да бъдат готови с мерки.\nОсигурили сме ресурс от 150 млн. лева за подобряване на чистотата на въздуха. Тези средства не са достатъчни, но е стъпка в тази посока.\nСред мерките, които възложих на кметовете за подобряване на чистотата на въздуха, е включително и редовното миене на улиците. Къде са го направили и къде, все още нямам информация, но сега готвим нови инструкции с ново писмо за есенния сезон.\n- Столичната община обяви, че до 2020 г. средната възраст на превозните средства от градския транспорт ще бъде 7 години. Имат ли сили и други големи градове да се движат с темпото на София, за да дишат жителите им по-чист въздух?\n- Мерките, които взима София по отношение на чистотата на въздуха, са доста изпреварващи. Може би това до известна степен е нормално, тъй като в столицата живеят най-много хора и вероятно има заделен и най-много ресурс.\nОбщото състояние на страната през последните 7 години е към постоянно подобряване на чистотата на въздуха. Факт е, че все още не сме постигнали европейските норми, но тенденцията е трайна и устойчива.\nИзграждането на метрото и подмяната на градския транспорт са стъпки в правилна посока.\nИскам чрез вашата медия да призова кметовете към една по-голяма активност по отношение на подобряване на чистотата на въздуха.\nДоверителният еко фонд е отпуснал 1.3 млн. лева за подпомагане закупуването на електромобили и хибриди.\nПомощта при закупуване на електромобили е 20 000 лева, а за бусове - 40 000 лева. Включително може да бъде купена и дребна техника, която почиства паркове и градинки.\nСега е моментът да се кандидатства за тези пари, а помощта е сериозна.\n- Кметовете на Атина, Париж, Мадрид и Мексико сити обявиха, че ще забранят движението на дизелови автомобили през 2025 година. Възможно ли е същата ограничителна мярка да бъде въведена и в България?\n- Тук основната активност трябва да бъде на местните власти. Трябва да се направи преценка за това какъв ще бъде градският транспорт и каква ще е проводимостта на трафика.\nТова са въпроси, на които всеки град трябва да направи анализ за себе си.\nНе случайно в началото на нашия разговор Ви казах, че в 21 от големите градове основният източник на замърсяване на въздуха не са колите, а битовото отопление. В останалите - София, Пловдив, Варна и Бургас, замърсяването се дължи на автомобилния трафик и колите.\nОт друга страна, в София тече най-бързото обновяване на автопарка, което е положителна тенденция.\n- Ще бъде ли решен въпросът с премахването на трошките, които оставят след себе си огромни облаци от изгорели газове?\n- Този проблем ще се решава постепенно във времето. Така или иначе автомобилите се обновяват и е въпрос на години съответните европейски норми да бъдат спазени.\nРазбира се, ограничаването на възрастта на колите и контролът при първата им регистрация е изключително важен. Знаете, че беше сформирана работна група, която да предложи мерки в тази посока - как да се предприемат мерки, така че при първа регистрация колите да бъдат в техническа изправност, включително и от гледна точка на отделените от тях газове.\n- По данни на Световната здравна организация годишно умират по 3 милиона души от замърсен въздух. Ще има ли сили държавата да се пребори с евентуалната съпротива на собственици на стари автомобили и да превърне в приоритет подобряването на качеството на въздуха?\n- Такова ограничение към момента няма. Трябва да бъде оценен комулативният ефект - от една страна, ние казваме, че няма достатъчно ресурс за по-нови коли, от друга страна, се взимат пари от бюджета за здравеопазване, защото когато се разболееш, са необходими средства от НЗОК.\nАко се направи равносметка за този баланс, може би ще се види, че ще ни излиза по-евтино да купуваме по-скъпи автомобили. Но пък социалният момент не може да бъде пренебрегнат.\n- По времето на второто правителство на министър-председателя Борисов бяха открити 14 пречиствателни станции. Колко нови пречиствателни станции ще бъдат открити до края на мандата на този кабинет?\n- Предполагам, че пречиствателните станции през третия мандат на г-н Борисов ще бъдат голямо количество.\nПриоритетно се откриваха и продължават да се откриват пречиствателни станции по Черноморието. През тази година виждаме значително по-добро качество на морската вода.\nНа практика почти цялата крайбрежна ивица е покрита по отношение на пречиствателни станции, с изключение на някои от малките курорти.\nВеднага след сезона ще започне разширяване на пречиствателната станция на Златни пясъци, както и на новото стъпало на пречиствателната станция в Китен и Приморско.\nТипичен проблем са Синеморец и Ахтопол. Оказа се, че Синеморец изцяло попада в НАТУРА и не може да бъде отреден терен за строителство на пречиствателна станция. Така един добър проект не може да бъде реализиран. Трябва обаче да намерим решение на този проблем.\nНа практика 2/3 от ресурса на оперативна програма "Околна среда" е свързан с изграждане на водна инфраструктура, в която се включват и пречиствателните станции.\nПредвижда се този ресурс да бъде 2.3 млрд. лева и ще бъде отворен за кандидатстване. За средствата ще могат да кандидатстват консолидираните ВиК дружества на принципа на по-добрите проекти, които ще представят.\nРесурсът, които се отпуска, е огромен, но за изграждането на цялостната водна инфраструктура са необходими 16 млрд. лева.\n- Кога българите ще плуват в чисти морски води?\n- Още през тази година те плуват в чисти морски води. Предполагам, че догодина все още няма да е стигнало времето за доизграждане на пречиствателните станции в Златни пясъци, Китен и Приморско, но всеки, който тази година е бил на море, вижда резултатите от гледна точка на пречиствателните станции.Това според мен вече е факт.\n- Какви действия предприемате като министър по отношение на наказателната процедура от Брюксел за депата с отпадъци?\n- До 31 декември т.г. ние трябваше да сме затворили 113 депа, които не отговарят на изискванията на българското и европейското законодателство.\nОт въпросните 113 депа са затворени всички, с изключение на 25.\nПрез октомври ще бъдат затворени още 8 депа. Системата в Пазарджик чака акт 16 и след това ще бъде пусната в експлоатация.\nСлед октомври ще ни останат едни 17 критични депа, които са свързани с 3 района - Благоевград, Дупница и Бяла. Там ще трябва да се търси допълнително решение.\nС кметовете на трите населени места разговаряме непрекъснато. Има варианти, които да се направят.\nНашето дълбоко убеждение е, че до 31 декември България ще е изпълнила изискванията, които иска Еврокомисията, и няма да преминем към размразяване на вече замразени депа.\nДжамбазки срази зелените активисти: Шепа крадливи еколози ни правят на маймуни!\nТеменужка Петкова с важен коментар за развитието на ядрената енергетика в България\n20 Окт. 2020, 16:47\n20 Окт. 2020, 16:40\nСтоичков на седмото небе! Oбяви, че...\n20 Окт. 2020, 16:58\n20 Окт. 2020, 16:27\nМинистър Сачева обсъди мерките от пакета „Заетост х3“ с представители на Българската асоциация на за...\n20 Окт. 2020, 16:17\n20 Окт. 2020, 16:15\n20 Окт. 2020, 16:11\nВ пламналото селище "Качулка" К-19 продължава да коси със страшна сила\n20 Окт. 2020, 16:05\n20 Окт. 2020, 15:55\n20 Окт. 2020, 15:40\nКошмарни цифри за К-19 от Разградско\n20 Окт. 2020, 15:38


Избрах Брайтън, защото е морски град, на 40 км от Лондон и в същото време не е толкова голям. Въпреки че бях там само за 2 седмици, аз се запознах с доста хора, които може би ще помня цял живот! Бях в приемно семейство, което първоначално не ми харесваше като идея, но след като се запознах със семейството, веднага си промених мнението, тъй като те бяха доста млади и ужасно много мили. Първите 2 дена ми беше малко трудно, защото бях сама (без приятели), но благодарение на семейството и стаф\_'а от колежа бързо си намерих нови приятели.\nСтранното беше, че в колежа нямаше други българи, само италианци, испанци и двама-трима германци! Но аз мисля, че това беше плюс за мен, тъй като научих доста нови думи и на испански, и на италиански език...\nКолежът беше като 5 звезден хотел, защото всичко в кампуса беше модерно, като почнем от закрития басейн, чак до стола за хранене (имаха и отделно меню за вегетарианците). Часовете минаваха много бързо, защото се занимавахме с доста интересни неща (например с песните на Лили Алън и Адел, олимпийските игри, а веднъж бяхме и palm- readers)\nНещо за Брайтън? Според мен, човек задължително трябва да посети Брайтън! Градът е на час разстояние от Лондон (с влак)… Нощният живот? Ахх жалко че съм на 16, но до колкото разбрах и видях на всеки ъгъл има бар или дискотека... Може би ще им се порадвам след няколко години. А за хората, на моята възраст... ще им хареса Honey club :)\nИма още 7 снимки


Alemtuzumab (Lemtrada) ще бъде разрешен за ползване от есента на 2014 т. във Великобритания\nНачало / НОВИНИ /\t/ Alemtuzumab (Lemtrada) ще бъде разрешен за ползване от есента на 2014 т. във Великобритания\nНационалния институт за здраве и грижи във Великобритания обяви, че възнамерява да препоръча alemtuzumab за възрастни с активна пристъпно ремитентна множествена склероза. Институтът издава насоки за това дали процедурата трябва да се финансира от Националната здравна служба в Англия и Уелс.\nИма период на обжалване период до 22 април и тогава Инситутът ще издаде окончателни препоръки през юни. Те са приложими 3 месеца от датата на публикуване, така че невролозите ще могат да предписват alemtuzumab от октомври 2014.\nТова решение отмени предходното да не се препоръчва alemtuzumab направено в предишния Консултативен документ, издаден през декември 2013 г..\nЛечението с Alemtuzumab се състои от интравенозна инфузия в 5 последователни дни, последвани 12 месеца по-късно от интравенозни инфузии на 3 последователни дни.\nОткрити са следните по-сериозни странични ефекти - хиперфункция на щитовидната жлеза, което засяга приблизително 1 на 5 пациенти, идиопатична тромбоцитопенична пурпура (ITP), заболяване, което не позволява на кръвта да се съсири, което засяга 1 на 100 пациента.\nПоради това се налагат ежемесечени изследвания на кръв и урина, за да се следи за такива странични ефекти.\nAlemtuzumab ще бъде важно допълнение към обхвата на наличните болест-модифициращи терапии за MС.\nПо-голяма ефикасност и графикът на дозиране на alemtuzumab представляват новаторско допълнение към възможностите за лечение за пристъпно ремитентна МС.\nАlemtuzumab ще се превърне във възможност за всеки пациент с активна пристъпно ремитентна МС, да избере своята болест-модифицираща терапия, която им даде най-добрия баланс между риска и ползата в консултация с техния невролог и MС сестра.


ДЖЕНИ СТУДЕНА КОЛА МАСКА 100 гр. (JENNY COLD WAXING 100 g.), цена и информация\nНазад | Начало Е-Аптека Козметика Обезкосмяване Механично Кола маска JENNA 77 LTD ДЖЕНИ СТУДЕНА КОЛА МАСКА 100 гр.\nДЖЕНИ СТУДЕНА КОЛА МАСКА 100 гр.\nАрт. №: 30023634\nБезплатна доставка за България при поръчки над 100лв!\n0 1 2 3 4 5 3.2/5 15 оценки\nИнструкция за употреба:\nПоставете кола маската на студено (в хладилника) за кратко време, за да се втвърди, ако е много мека. С резки движения отстранете найлоновия плик. При нужда отчупете количеството маска, което Ви е нужно. Размачквайте силно, докато получите лепкава консистенция с кехлибарен цвят. Нанесете маската върху кожата по посока на растежа на косъма, като притискате добре. След това рязко издърпайте в обратната посока. След извършване на процедурата изплакнете обилно с вода. Бихте могли да си направите пластир: За целта, кола маската трябва да е по-мека, но в никакъв случай течна. Разстелете я върху ивица памучен плат. Нанесете готовия пластир върху кожата по посока растежа на косъма. Рязко издърпайте в обратна посока. Маската действа благоприятно на кожата като я почиства и подхранва.\nСъстав: Захар, глюкоза, лимонова киселина, дестилирана вода.\nПроизводител: "Дженна 77" ЕООД, България.\nКатегория: Козметика / Обезкосмяване / Механично / Кола маска\nПроизводител: JENNA 77 LTD\nПодобни продукти на ДЖЕНИ СТУДЕНА КОЛА МАСКА 100 гр.\nДЖЕНИ ТЕЧНА КОЛА МАСКА 120 гр.\nДЖЕНИ КОЛА МАСКА С МЕД В БУРКАН 185 мл.\nКОЛА МАСКА ТЕЧНА рол-он 150 гр.\nКОЛА МАСКА КАРА студена 100 гр.\nРЕМУУВ СМАРТ ВАКС РОЛ-ОН ПЪЛНИТЕЛ ЗА ОТСТРАНЯВАНЕ НА НОРМАЛНИ КОСМИ 100 мл.\nРЕМУУВ СМАРТ ВАКС РОЛ-ОН ПЪЛНИТЕЛ ЗА ОТСТРАНЯВАНЕ НА ТЪНКИ И РЕДКИ КОСМИ 100 мл.\nДЖЕНИ СТУДЕНА КОЛА МАСКА 100 гр. е свързан към\nПредпазване от ухапване от бълхи\nЗащо се появяват брадавиците и как да ги премахнем?\nНатурални средства за лечение на слънчево изгаряне\nКак се вади кърлеж?\nКоментари към ДЖЕНИ СТУДЕНА КОЛА МАСКА 100 гр.\nна 16 June 2019 в 13:31\nКоментирайте "ДЖЕНИ СТУДЕНА КОЛА МАСКА 100 гр."\nВиж всички коментари за ДЖЕНИ СТУДЕНА КОЛА МАСКА 100 гр.


Замразяването на “Фидес” от ЕНП: думам ти Викторе, сещай се Бойко – Иво Инджев / Ivo Indzhev\n21.03.2019 от Иво Инджев\nЗамразиха намразения от семейството му в Брюксел Орбан, което той от години рекетираше като разглезен син. Плезеше се на родителите си и ги предизвиква да го зашлевят, ако им стига смелостта.\n(Не)очаквано за всички, които са запознати с неговата борба ( да не се бърка с „Mein Kampf“) срещу ЕС и евреина Сорос, унгарският любимец на Путин в стратегията на Крмъл да бъде торпилирано европейското единство беше на практика отстранен от Европейската народна партия. http://focus-news.net/news/2019/03/20/2636965/afp-partiya-fides-e-otstranena-ot-grupata-na-enp.html\nНай-важният резултат на европейско и международно ниво от това решение е във факта, че ЕНП подобри образа си на всеядна партийна централа, която е готова да търпи всякакви търтеи на гърба си, стига да й носят личинки в мравуняка под формата на гласове в междупартийното противоборство на континентално ниво. За първи път ЕНП доказа, че е готова да рискува партийния си интерес и дори евентуално да загуби властта в името на принципи, заради което е създадена.\nТова е свежа глътка въздух за новодомците в т.н. европейски дом, които с тревога наблюдаваха как едни другари, претендиращи да са върли антикомунисти, връщат комунистическите нрави чрез нарушаване на демократичните правила, но биват толерирани по “прагматични” съображения. Точно това се хареса и на другарки у нас, като Нинова, която не криеше симпатиите си към своя брат по обезоръжаване на ЕС.\nНо да оставим Нинова. Нея ще си я разкъсат на същия гладиаторски терен патрициите, които за кеф на партийците я хвърлиха във фалшивата битка на тепиха на кеча с техния непобедим кечист Бойко.\nПо интересно е, ако изобщо можем да очакваме от Бойко сълза на скръб по загубата на скъпия му Виктор, как в ГЕРБ ще преживеят загубата на такъв любим семеен приятел, като Орбан. Дреболия е да питаме конкретно как депутатът Георги Марков ще преодолее развода на ЕНП с неговия унгарски кумир. Кой го пита Марков – онзи ден беше с едни, вчера с тези, утре няма да има проблем да потанцува с дантелено самочувствие на политическия гроб и на Орбан, както направи, клатейки потъващите гемии на българските се началници от “синия период”, за да скочи в ноевия ковчег на Борисов.\nАко се съди по официалното съобщение от Брюксел, ГЕРБ също са гласували за “прогонването от рая” на унгарския герой, на когото Борисов се опитваше да подражава “умерено”. Защото за поставянето на унгарската “Фидес” във фризера са се произнесли всички партии от ЕНП. И само 4 депутати са били против.\nИсторията с изключването на “Фидес” на Орбан от ЕНП обаче е приказка, която няма предизвестен край. Това й е най-хубавото. Защото е поучителна за неговите подобия по света и у нас.\n20 мнения за “Замразяването на “Фидес” от ЕНП: думам ти Викторе, сещай се Бойко”\nГледам снимката и се чудя – на какъв език споделят самодоволството си павианите …\nИмат всичко но без най-ценното, в постигането на което е смисъла на дадения им живот.\nПреди да го имаш не можеш да си водач а след като го постигнеш, трябва да се откажеш в сърцето си от всичко, за което си мечтал преди. Само тогава ще бъдеш достоен.\nПовтарям се малце, с освежаване.\nВчера фидес на пудела на пут.ин-орбан, днес герб-а на Баце, каракачанката на кремълският гном. Повече за зависимостите на маджарският “особняк” виж по-долу.\nУспех на делото, г-н Инджев! Успех на делото ни, скъпи съмишленици! Бъдете силни! Вярвайте и нищо няма да бъде за нас невъзможно!\nБосильок много мирише,\nТа всичко живо сабуди,\n-Я дай ни, Боже, я дай ни,\nна БЪЛГАРИТЕ СВОБОДА,\nСВОБОДА, БОЖЕ, БЕРЕКЕТ!\nЩо за човек,при това унгарец,е този Орбан! Прокарва интересите на малкото човече,което заплашва Света с унищожение.\nЕНП определено е по-адекватна от ПЕС, което личи не само по казуса “Орбан”. Къде обаче дреме ПЕС по отношение на к.рнелия и националсоциалистическата й банда?\nПавле, ей такънка.\nБорисов май няма куражa нa Орбан, да се скара на шефовете на ЕНП и ЕС , още по малко oткрито да им се подиграва. Така че, специално от тази страна, Борисов едва ли има от какво да се притеснява.\nУнгарското правителство дава 6 години майчинство, 33000 евро помощ и ниски лихви за младите семейства. У нас няма нужда да ce подкупва гражданското общество понеже тo дреме, по принцип. Aбстрактни приказки от рода на ЕНП ,европейски политики, политически течения, “фили” , “фоби”, и т.н., го приспиват още по-дълбоко.\nТук гражданското общество ce cъбужда при мисълта за съвсем реални, луксозни апартаменти в скъпи софийски квартали, купени на двойно и тройно по ниска цена или направо безплатни.\n“Елита” на ГЕРБ, Горанов, Рашидов, Цачева ,Цветанов и заменките с “Артекс” потвърждават , че политиците също не обичат празни приказки, използват ги като параван и от немай-къде и предпочитат нотариални актове.\nРуският “Максим” изкара таксиметровите шофьори на протест\nВъв връзка с протестите на таксиметровите шофьори днес, които силно подкрепям,\nкопирах тези три публикации (тъй като връзките към тях бяха “проблемни”) от които става ясно ЗАЩО такси UBER има проблеми в България ? UBER има проблеми, за да няма конкуренция руската офшорка taximaxim!\nΠpeз пocлeднитe гoдини Coфия ce oпитвa дa ce пoзициoниpa ĸaтo гpaд, ĸъдeтo инoвaциитe и нoвитe тexнoлoгии ca дoбpe дoшли. Eдин пpocт eĸcпepимeнт oбaчe пoĸaзвa, чe тyĸ oтнoвo cмe нaoпaĸи нa цялa Eвpoпa.\nΠpи вcичĸитe диcĸycии oĸoлo UВЕR в Eвpoпa, Coфия ocтaвa eдинcтвeнa cтoлицa в paмĸитe нa EC, ĸъдeтo в eдин мoмeнт e мoжeлo дa ce пoлзвa ycлyгaтa, a ceгa тoвa нe e възмoжнo.\nToзи втopниĸ в пapлaмeнтa бeшe пpoвeдeнa диcĸycия зa cпoдeлeнaтa иĸoнoмиĸa. Heпocpeдcтвeнo cлeд диcĸycиятa, в paмĸитe нa 10 минyти мeждy 17.00 и 17.10 чaca, в Инcтитyтът зa пaзapнa иĸoнoмиĸa нaпpaви eĸcпepимeнт – изпoлзвaйĸи aплиĸaциятa нa UВЕR, пpeдcтaвитeлитe нa инcтитyтa извиĸвaт ĸoлa във вcяĸa eднa cтoлицa в paмĸитe нa EC.\nPeзyлтaтът e пoвeчe oт ĸpacнopeчив – eдинcтвeнo в Coфия ycлyгaтa нa UВЕR e пpeĸpaтeнa и излизa тeĸcт “UВЕRХ ІЅ ТЕМРОRАRІLY ЅUЅРЕNDЕD”.\nB цeли 22 eвpoпeйcĸи cтoлици ycлyгaтa paбoти и мoжexмe дa пoвиĸaмe ĸoлa – cpeд тяx ca Aтинa, Бepлин, Бpюĸceл, Бyĸypeщ, Koпeнxaгeн, Лoндoн, Maдpид, Πapиж, Πpaгa, Cтoĸxoлм и дp.\nПоявиха се конкуренти на “Юбер” в България!\nНова платформа за поръчка на такси стъпи на българския пазар по-малко от година след идването на “Юбер” у нас, установи проверка на “Сега”. Става дума за taximaxim.com (руска фирма), която вече се рекламира в София и предлага превоз.\nПо подобие на услугите на “Юбер” таксито може да се поръча онлайн с приложение, което да се изтегли на мобилния телефон. И “Такси Максим” набира шофьори, както е при “Юбер”. Службата за поръчка на таксита “Максим” обаче има и номер, на който клиентът може да заяви кола по телефона.\nТарифата е като на такситата в София – 79 ст./км дневна и 90 ст. нощна. За междуградски превоз цената е 1 лев на километър, а престоят до 10 минути при едно пътуване е безплатен, обясни операторът на телефонния номер, обявен на сайта.\n“Такси Максим” ЕООД не е таксиметрова фирма, поръчките се предават на изпълнителите”, е посочено още на сайта. Проверка на “Сега” в регистрите на държавния регулатор – ДАИ към транспортното министерство, също установи, че дружеството НЯМА разрешително за таксиметрова дейност. За такава дейност се правят постъпки за лицензи и поредни номера и в съответните общини.\nСлужбата за поръчка на такси MAXIM е международна компания, която оказва информационни услуги в сферата на таксиметрови превози, става ясно още от сайта, който е пуснат преди броени дни. Тя оперира на територията на Русия, Украйна, Казахстан, Грузия и България. “Ние създаваме единна мрежа за бърза и удобна поръчка на такси във всички страни, където има наши офиси и контактни центрове, и сега открихме представителство и в България”, информира още компанията.\nОт около месец фирмата набира и персонал за офиса, който е в Студентския град. На обявения там телефон обаче не успяхме да открием никой, който да даде подробности за услугата и условията, при които ще работят шофьорите.\nСпоред Дакси дружеството е регистрирано у нас през февруари с предмет на дейност предоставяне на информационни услуги и услуги по електронен път, дейности, свързани с компютърна техника и информационни технологии. Капиталът му е 25 хил. лв., управителят е руски гражданин, а собственик – ХАЙ ТЕХНОЛОДЖИ МЕНИДЖМЪНТ КОРПОРАЦИЯ ООД от Доминиканската република.\nИ ВЕДНАГА САНКЦИИ ЗА “ЮБЕР” ??!\nВ началото на юли КЗК обяви, че санкционира платформата “Юбер” заради нелоялна конкуренция на таксиметровия превоз с общо 200 хил. лева. От “Юбер България” веднага контрираха, че ще обжалват решението. Според КЗК “Юбер” заобикаляла закона, защото водачите си спестяват разходите за издаване на разрешителни за таксиметров превоз.\nМнения за услугата на taximaxim\nна кандидати за работа и клиенти:\n1. Описване на позиции нямат нищо общо с реалност . На първо интервю казват че се занимават с незаконни дейности . Нямат осигуровки . А и по вестници вече се пише че няма да изкарат много така в България. Бягайте по далече!\n2. Директно си казаха на интервюто,че се занимават с незаконни неща,работят с един час повече който не се заплаща, подигравателно отношение още от самото интервю, заплащането на части, работят и по празниците, такива фирмички трябва да прекратят дейноста си незабавно.\n3. Много са зле,казват едно, правят друго, плащат на части, осигуровките са минимални, сменят се хората постоянно,няма никаква организация, хаоса е пълен отвсякъде,зле ,ама много зле!Има и незаконни неща които правят.\n4. Не използвайте МАКСИМ ТАКСИ!Направих поръчка поредният ден, 10 минути преди часа ме индормираха, че няма кола. Беше стрес за мен. Слава богу, че успях да поръчам кола от друга форма.Цената беше равна на обявенята от МАКСИМ ТАКСИ. Не виждам причина да ги използавм и не ги препоръчвам.\n5. Три пъти се обърнах към такси Максим за таксиметрова услуга – и трите пъти беше свързана с необходимостта да транспортирам майка си след ортопедична операция. От трите поръчки изпълниха само една. За втората ме уведомиха в последния момент, че не могат да намерят шофьор и абдикираха от приетата поръчка. Третият път беше върхът! Първо ми продиктуваха номера на автомобила и марката му, който трябва да дойде за нас, половин час по-късно започнаха автоматични позвънявания със съобщения (3 или 4 на брой едно след друго), че няма назначен автомобил и покана да отменя поръчката?! И така и не ми изпратиха такси, едностранно абдикираха от поетия ангажимент. При това и трите пъти поръчката беше направена един ден предварително, не в последния момент!\nНЕ ги препоръчвам !!! По-добре си хванете първото такси от първата попаднала ви стоянка на таксита, отколкото да се обръщате към тях! Само ще си изгубите времето да се обяснявате с невъзпитаните им операторки, които не са обучени как се разговаря с клиент!\n6. Не ги препоръчвам много са бавни в изпълнението на поръчки и не са по-евтини използват подвеждащи реклами.Освен това операторите им говорят ужасно тези хора са с говорни дефекти едвам се разбираш с тях много неприятно.Оператора трябва да има правилна дикция а не ужасен акцент нищо не им се разбира.\n7. Не ги препоръчвам!\nСлед направена заявка предния ден, ми се обаждат 10 мин преди оговорения час : нямало кола, имало задръствания.\nСпоред мен, да поръчаш такси предния ден е да си сигурен, че ще има кола, но не и според фирмата.\nОтношението на служителите им по телефона е меко казано ужасно!\nНикога повече такси Максим!!!\n8. Нова руска фирма с управител много много младо самозабравило се младо момче. Имайте предвид, че все пак ако решите да работите за тях има огромен шанс, че няма да ви платят. Правих за фирмата няколко проекта, всеки път заплащане на предишния беше получавано след стотици молби и при излиза на следващия. Демек, ако имаме нужда от теб, ще ти платим. Смешно как управител се прави, че не бил чул телефона, не бил видял съобщенията. само 100% предплащане или няма да видите заплата\nПод покрива на Всемогъщия\nДругаря Бойко, току що заплю всички наши възрожденци, включително Левски, на най-високията сцена на Европа в Брюксел със следното изказване:\n“Атанас Буров пръв прозира, че нашето място е в Европа, заяви премиерът Бойко Борисов в Европейския парламент в Брюксел. Там за първи път бе открито пространство, което ще носи името на български държавник – Атанас Буров. Бяха открити бронзов бюст и мраморна плоча на негово име.\n“Буров пръв прозира, че бъдещето на България е Европа. Той е личен приятел с посланика на СССР, защото знае, че нашето геостратегическо място е такова, че и с великата сила Русия не трябва да се караме, а да бъдем в добри прагматични отношения, но нашата пъпна връв трябва да бъде Европа – така, както е днес“, посочи премиерът.”\nЕвала бойко! Ти си Първия министър председател на България, който не е чел нищо, освен Винету.\n…Докато някой трови оръжейният търговец Емилиян Гебрев през 2015 г., основният свидетел на прокуратурата по „Делото КТБ“ Бисер Лазов помага да откраднат „Дунарит“ чрез свързаната с депутата от ДПС Делян Пеевски офшорка „Виафот“, която се оказа на адвоката му Александър Ангелов.\nВсеядността на ЕНП не е тайна за никого,когато става дума за власт.Вярно,с действията срещу Орбан,като чели от ЕНП се опитаха да направят изключение…Отделен е въпросът че с посланията към БГ членовете на ЕНП ,Борисов бе поощрен да събере в Кандидат европейсският си отбор една ОЗ партия СДС (аз съм един от основателите на ниско ниво) с обещанието да даде 2 избираеми места,т т.официялно се поощрява клиетилизъма…На функционррите на ЕНП не може да не е известно,че останалата част на демократичната общност у нас,изпитва алергия към Борисов и Сие,Моделът на управление е изтъкан от скандални икономически практики,които са ежедневни.Та,ЕНП в действие в РБ…\nМного добро и логически обосновано становище на автора!\nПочти няма с какво да се допълни. Има много добра забележка за родните хоботи, които лъжат партньорите си. /от всички страни/.\nМного е точна думата “другари”. Тя показва, комунистическото минало на ВСИЧКИТЕ ТИЯ. Защото няма честен човек, който да е с тях и да управлява. ЕНП се държа като политически всеядна – Абсолютната истина. Тази абсолютна истина доведе до преяждане и организмът беше пред политическа смърт, ако няма прочистване. Всъщност, ГЕРБ отдавна не играе с ЕНП, а преяжда, за да угоява своите. Лесните пари по линия на ЕС и ЕНП се оказаха златен водопад за поизтънелите комунистически кесии. От проектите печелят само другарите на Източна Европа- останалите гледат състезанието с един кон. Може да се говори, че преходът завърши успешно за всичките комунистически партии от Източна Европа. Сега те са господстващи икономически и политически сили в обществото. Малко са сменили цветовете, но личният им състав е налице.\nГ-н Инджев, на сайта на ДСБ излезе информация от Ат. Атанасов, че ГЕРБ и СДС не са пратили партийни делегации на асамблеята на ЕНП. Не са гласували срещу ФИДЕС.\nС недоразумения, като баце и нему подобните се вижда как Западът, в лицето на Маргарет Тачър и Роналд Рейгън не си свършиха работата докрай през далечната 1989г. Горби им допълзя унизен от икономическия крах на империята на злото и му отпушиха свобода на паричните потоци за крадените от КГБ пари на Запад, даваха ни пари да не измрем от глад, НО…….не поискаха лустрация за всички мерзавци от секретните служби. А имаха прекрасна възможност за това. Бяхме изпостяли и гладни, като църковни мишки и Горби щеше да приеме такова условие, защото нямаше алтернатива. Сега смятам, че вече е късно, защото империята на злото е пуснала метастази по целия свят. Добра новина е замразяването на унгарския трол, но той не е единственият в ЕНП. Виждам с очите си как необолшевиките са пробили дори тук, където Франко успя да победи платените от Сталин убийци през гражданската война. И това става с пропаганда, платена от масква през Иран, през Венецуела. Нивото е паднало до унизително ниски нива и отвращава. А това от своя страна налива вода в мелницата на печелещите от клишето “всички са маскари”. С риск да прозвучи русифилистично, надеждата ми е в “братския” руски народ! Дано да се появи нова политическа сила там. Политическа сила, която не страда от шовинизма и имперски амбиции, като тази на Путин. И дано ни освободят от своите блядки в българската политика, икономика, и медии!\nХа дано, но надали!\nГоворенето за хибридните руски атаки в България докараха ЦЦ до мишена на Пеевски, който му беше обещал преди години от трибуната на Народното събрание, че ще страда. ББ и Доган, заедно с проруското ДС подливат вода на ЦЦ. А той сам си е виновен, че им падна в капана чрез далаверите с имоти.\n@ Тинков на какъв език говорят?Н а руски,като господаря си.\nЗа маджарския павиан нямам информация, но на банкянското човекоподобие и руският му е като английския.\nАсансьор за ешафода – всичко напомня за това заглавие.\nИзвън темата, шахматна новина: https://www.faktor.bg/bg/articles/yoncheva-1\n“С един ход на пешката може да бъде свален всеки цар” – заяви пешката йончева и анпасан… гътна… станишката.


Как да си преведем диетите на разбираем език? - Здравдух.ком - Здраве и лични финанси\nwww.freeimages.com Как да преведем на разбираем език диетите?\nИма много прости и ясни правила, които водят до успех. В тази статия ще се спра на това как да увеличим шансовете си за дълготрайно отслабване или как да не се отегчим когато спазваме определен хранителен режим.\nЧовек има определено количество воля и разполага с определен бюджет и средства. Затова трябва да се съобрази с възможностите си и да не се опитва да ги надскочи. Какво имам предвид?\nПредставете си, че започвате да следвате някаква диета. Разпечатвате си я от някой сайт и почвате да я спазвате подробно. Например (извадих една случайна от тук)\nСушени плодове или чаша компот\n1 супена лъжица конфитюр от кайсии\nЧаша супа от тиквички с билки и подправки\nПълнозърнеста питка (или половин питка)\nЧаша извара, овкусена с подправки\n1 малка пилешка пържола на грил с чаша бобови култури по избор\n½ чаша кафяв ориз, варен\nКакво правят повечето от нас? Изваждат всички нужни продукти като списък и се засилват да пазаруват, като обикновено спазват стрикно и грамажите и вида на зеленчуците и месото и всички детайли от готвенето. Скоро обаче това започва да натежава и разбираме, че не можем да живеем така. Спазваме режима за известно време след което ни омръзва и се връщаме към старите навици и некачествената бърза храна. Следва йо-йо ефект и връщане на килограмите.\nДа действаме комбинативно и интелигетно и да не надхвърляме времето, бюджета и волята си. Да анализираме например горната диета. Какво виждаме за закуска: Сушени плодове, компот, зелен чай обезмаслено мляко...Накратко протеин от обезмаслен млечен продукт и плод.\nАми ако нямаме сушени плодове и компот? Тогава просто може да изберем плод, който имаме вкъщи и вече сме купили - мандарина, портокал, ябълка. Вместо обезмаслен продукт можем да хапнем лек протеин - тофу, яйчен белтък, шунка и др., които се намират в хладилника ни.\nЗа обед крем-супа от тиквички или гаспачо с авокадо. Е, не преравяйте брошурите от хипермаркетите в пощата си за авокадо и тиквички на промоция. Направете крем-супа от продукти, които имате или които ви е най-изгодно и лесно да купите в момента. Пълнозърнест хляб можете да си вземете отвсякъде или като мен да си го приготвите мързеливата с машина за хляб.\nСледобедна закуска отново протеин и нещо пълнозърнесто - може овесени ядки, мюсли или хляб. Не е задължително да търсите "здравословен бар" със съмнителен произход.\nВечеря - лек въглехидрат под формата на зеленчук и пълнозърнест продукт (кафяв ориз, но може и ръжен хляб или друг бавно-усвоим засищащ продукт). Протеин под формата на риба, леко месо, яйчен белтък или бобови култури. Може и малко семена или сурови ядки. И не е необходимо зеленчуците ви да са точно броколи! Ползвайте каквото ви се намира под ръка.\nАз "превеждам" диетите на този разбираем език. А формулата, по която могат да се обобщят всички те е супер проста:\nЛек въглехидрат (плод, зеленчук, пълнозърнест продукт) + Лек протеин (риба, нетлъсто месо, обезмаслен млечен продукт, тофу, бобови култури и др) + Лека мазнина малки количества (ненаситена - ядки, семена, зехтин, маслини, авокадо и др.)\nКоличествата за едно ядене са както следва: протеин колкото дланта, зеленчуци с ниска калорийна стойност два пъти колкото шепата, високо-калорични зеленчуци - моркови, картофи грах и др. - 1 шепа.\nМеждинните закуски по 100-тина калории - 1 плод, малка купичка овесени ядки, 20 гр. ядки или семена др.\nА ако нямаме вкъщи какво друго да хапнем освен калорична порция месо и картофи например? Има и такива моменти, нали? Не се отчайвайте. Делите една нормална порция наполовина и сте готови.\nНе е нужно да спазвате никоя диета напълно стриктно за дълъг период от време. Не е нужно да хабите нерви и време в приготвяне на сложни манджи и да мерите грамажи. Просто си харесайте режим и го "преведете" на прост език и го изпълнете с нормални налични продукти. Не е сложно, нали?\nПоследно променена наПонеделник, 08 Февруари 2016 18:47\nОще в тази категория: « Топ 10 на най-добрите статии за диети и отслабване в блога Как да отслабнем с удоволствие »


Светът е пълен с богати хора, с други характеристики, умения и природа, също в много сила, благодарение на всичко, всичко се припокрива и ние позволяваме съветите да се прилагат в последната особено сложна машина, която е постоянство.\nПредставете си ситуация, в която те са пълни с интелигентни и аналитични, като Айнщайн. Вярно е, че ще се проведат интересни дискусии, законите за съществуването на вселената ще бъдат много лесно смилаеми, но вероятно всеки бързо ще приключи глада. Нямаше да има пекари, млечници или търговци.\nПрепоръчва се такова разнообразие от видове, което ще ви позволи да намерите собствената си позиция на последната планета. Разбира се, когато не всички със сигурност са световно известни спортисти, всъщност не всички от тях вероятно ще бъдат бизнесмен, който ще отвори полска компания и не взима нищо лошо в съвременността. Някои имат склонност към хазарт, някои имат бизнес тенденция, а не да бъдат разделени на по-надеждни и по-ниски само заради професията, която пишат.\nВсичко се припокрива и нито една компания няма да функционира, ако не хората около нея, на пръв поглед тривиални дейности. Да разгледаме например директора на компанията. Сутрин, след като пиеше кафе и ядеше закуска, той не приемаше енергия, ако преди някой не събираше зърна от кафе, не отглеждаше кокошки, не променяше продуктите си, не ги даваше на магазините, които не продаваше. Не съществуваше ефективното управление на бизнеса, ако човек не улесни измислянето на програма за управление на бизнес или апарат за човешки капитал. Нещо повече, той нямаше да се успокои след ден, изпълнен с предизвикателства, ако дърводелецът не работеше с дърво с цел изграждане на удобно легло.\nТова е много прост пример и така показва, че тъй като много от нас са свързани с лично, също много силна нетактичност е обезсмисляне на другите герои заради неговия социален статус. И трябва да се помни, че щастието се развива и всичко може да се промени в момента. Ето защо всички ние трябва да имаме голямо влияние един върху друг.\nProizvoditel na drehi ot runo\nKuhnenski mebeli bochnia\nT rgovtsi na tarnow\nKonstruktsiya na razpr skvatelna pompa p 60\nZaklet prevodach dabrowa tarnowska\nPodobryavane na zdraveto i bezopasnostta na rabotnoto myasto\nUchite li oshhe\nSvet l tsvyat top l byal 2800k


здравно 7 сигнала, с които тялото ни казва, че е болно\nМного често ние сме виновни за влошеното си здравословно състояние, вярвайки, че ако нямаме никакви признаци, че нещо неприятно се случва вътре в тялото ни, то всичко е наред, информира Profit.bg.\nЕто 7 знака, които тялото ви дава и вие не бива да пренебрегвате:\n1. Устните ви са напукани\nТова може да звучи като нещо, което просто се случва заради лошото време, но напуканите устни, особено в ъглите, всъщност показват недостиг на витамин B12.\nЛипсата на този витамин може да доведе до здравословни проблеми, като анемия.\n2. Вече не сте толкова висок, колкото преди\nТова може да звучи странно, но с напредването на възрастта се наблюдава тенденция човешкото тяло да се смалява.\nСкоростта, с която това се случва обаче, може да посочи някакъв проблем с костите и по-специално развитие на остеопороза.\nТова означава, че сме по-податливи на счупвания или изкривявания на гръбначния стълб, а ранната диагностика ще ви позволи да направите промени в диетата си така, че да спрете влошаване на заболяването.\n3. Настивате прекалено често\nАко сте по-податливи на настинки тази зима, това може да означава, че трябва да засилите имунната си система или да показва, че има някакъв проблем с нея.\nВъзможно е и просто да не си набавяте достатъчно витамин С с храната, но е добре да си направите кръвни тестове, за да проверите дали има нещо, за което да се притеснявате.\n4. Урината ви е твърде жълта\nВажно е да обръщате внимание на цвета на урината си, тъй като това може действително да бъде индикатор за общото ви здравословно състояние. Ако сте хидратирани добре, урината трябва да бъде почти ясна. Ако тя е тъмно жълта, това може да означава, че имате проблем с бъбреците.\nУвеличете приема на течности и ако това не помогне, направете изследвания на бъбреците си.\nВиж още: Затлъстяването съкращава живота с до осем години\n5. Кожата ви страда\nАко установите, че развивате акне, екзема или имате друго нарушение на кожата, може би просто не се грижите добре за нея или не използвате правилните продукти.\nТова може да бъде и в резултат на алергична реакция или вашето тяло да ви казва, че е прекалено стресирано и има нужда от почивка.\nКожата е най-големият орган в тялото, така че трябва да слушате какво ви казва, тъй като организмът често я използва като вик за помощ.\n6. Не спите нормално\nАко откриете, че вашият сън е нарушен и страдате от някаква форма на безсъние, то най-вероятно сте стресирани.\nКогато спим, в тялото ни намалят количествата на кортизол, но когато сме стресирани това не се случва.\nНашето тяло се бори да се възстанови, а имунната ви система не работи с пълен капацитет.\n7. Вие сте уморени, но спите достатъчно\nАко спите достатъчно, но до обяд вече се чувствате уморени, това може да сочи проблем с щитовидната жлеза.\nВиж още: Очен преглед със смарфона - скоро ще е възможно\nПубликувано от Елена Лазарова 12 декември 2014, 13:15\n54% от българите използват интернет всек…


Sennheiser CX 300s Black 508593\nНасладете се на висококачествен звук съсслушалките на Sennheiser CX 300S.\nCX 300S доставят детайлновъзпроизвеждане на звука и подобрени баси, благодарение на сензорната технология наSennheiser.\nЕргономичен In-Ear дизайн приляга удобнои намалява шума от околната среда до минимум. Вградено дистанционно позволявалесно управление на музиката и разговорите.\nИмпеданс: 18 Ω;\nЧестотна характеристика: 17 Hz – 20 000Hz;\nНиво на звуково налягане (SPL): 118 dBSPL @ 1 kHz, 1V RMS;\nTHD, общо хармонично изкривяване:<0.5% (1 kHz, 100 dB SPL);\nЧестотна характеристика (микрофон): 100– 10,000 Hz;\nЧувствителност (микрофон): 44dbV / Pa;\nСвързване: 3.5 мм позлатен жак;\nРазмер на адаптерите: XS, S, M, L;\nНасладете се на висококачествен звук съсслушалките на Sennheiser CX 300S. CX 300S доставят детайлновъзпроизвеждане ...\nНасладете се на висококачествен звук съсслушалките на Sennheiser CX 300S.CX 300S доставят детайлновъзпроизвеждане на звука и подобрени баси, благодарение на сензорната технология наSennheiser.Ергономичен In-Ear дизайн приляга удобнои намалява шума от околната среда до минимум. Вградено дистанционно позволявалесно управление на музиката и разговорите. Технически характеристики:Тип: затворени, динамични;Импеданс: 18 Ω;Честотна характеристика: 17 Hz – 20 000Hz;Ниво на звуково налягане (SPL): 118 dBSPL @ 1 kHz, 1V RMS; THD, общо хармонично изкривяване:\n() 97.80 BGN Handsfree In Stock UNCS_508593


Международната организация ICNIRP затегна контрола върху 5G устройствата - TechTrends България\nTech Trends/ТЕЛЕКОМИ/Международната организация ICNIRP затегна контрола върху 5G устройствата\nМеждународната организация ICNIRP затегна контрола върху 5G устройствата\nЮлиян Арнаудов Send an email март 12, 2020\nМеждународната комисия за предпазване от не-йонизиращи лъчения (ICNIRP) публикува новите си препоръки за излъчване на устройства за мобилни мрежи от пето поколение (5G). Промените засягат един от двата основни елемента при регулиране на електромагнитните лъчения – специфичен коефициент на поглъщане (SAR). Той се използва при всички мобилни устройства, които ползват клетъчна връзка – обикновени мобилни телефони, смартфони, таблети и др.\nICNIRP е независима научна организация, финансирана основно от публични източници, като нейните препоръки се използват като база за изготвяне на регулациите свързани с електромагнитните излъчвания по света. Световната здравна организация, Европейския съюз и много други държави, разчитат на нейната експертна оценка в тази сфера. Поради тази причина, ревизията на ICNIRP най-вероятно ще бъде възприета за стандарт при сертифициране на 5G устройствата през следващите години.\nМикровълните на прицел\nРевизираните препоръки на ICNIRP добавят към SAR лимитите и по-високите честоти, които доскоро не бяхa разглеждани детайлно. Причината се състоеше в това, че през последните над 20 години, откогато са последните приети насоки на организацията, устройства, които работеха на честоти над 6GHz нямаше. Мобилните мрежи ползваха ленти под 3.6GHz, безжичните WiFi само разглеждаха ползването на 6GHz, а Bluetooth връзката е в диапазона около 2.4-2.5GHz.\nС навлизане на 5G мобилните мрежи, смартфоните, таблетите и останалите свързани устройства ще започнат да ползват микровълнови честоти (познати и като милиметрови), като 25GHz например. SAR лимитите, които са възприети в момента по света обхващат само лентите до 10GHz.\nПовече за това дали е вредно 5G за здравето тук:\nICNIRP променя насоките, като в документа от 1998 г. беше записано, че ограниченията за SAR важат в излъчвания до 10GHz, сега са наложени специфични максимално допустими нива от 6GHz до 100GHz. С което се обхваща целия милиметров радиоспектър.\nЛимитите са разделени, както и при по-дългите вълни на три компонента – SAR за цялото тяло, за максимално излагане на лъчение на определени части на тялото и временно такова до шест минути.\nПромените на ICNIRP са очаквани, като от организацията обявиха пред TechTrends през 2019 г., че заради навлизането на 5G, ще ревизират нивата на излъчване в милиметровия диапазон. Опасенията на комисията бяха, че поради по-насочения профил на сигнала, това ще засяга повече хората, които ползват новите устройства, а не околните, които не разчитат на технологията.\nЗаради това, ICNIRP променят SAR ограниченията, докато лимитите при плътността на излъчване остават същите. Именно последния показател е от по-голямо значение за телекомите при изграждането на техните мобилни мрежи (било то 5G или други). Плътността на излъчване се замерва преди всяка промяна на базова станция или клетка на операторите и е обект на държавна регулация. В България тези лимити са в пъти по-строги от обявените от ICNIRP и приетите в Европа, Северна Америка и Азия.\nSAR от своя страна ще окаже влияние повече върху производителите на устройства, тъй като те трябва да се съобразяват с тях. Показателят също подлежи на регулация и на сертификация в отделните региони. България е възприела лимитите и процеса на стандартизация на ЕС, който следва определените от ICNIRP препоръки. Мобилните оператори са засегнати по-скоро индиректно, като при тях повече зависи да настроят мрежата така че, да работи ефикасно с одобрените устройства.\n5g 5g излъчвания 5g мрежи 5g смартфони head icnirp sar вредно ли е здраве излъчвания лимити лъчения микровълни мобилни мрежи нива облъчвания ограничения радиовълни радиочестоти регулация специфичен коефициент на поглъщане честоти


С гол на вратаря си Лудогорец U19 победи Янтра | ПФК Лудогорец\nНачало Новини С гол на вратаря си Лудогорец U19 победи Янтра\nАкадемия 3 Октомври 2018\nС гол на вратаря си Лудогорец U19 победи Янтра\nЛудогорец U19 победи Янтра в Габрово с 1:0, като попадението реализира вратарят Дамян Дамянов от дузпа. Мачът от IX кръг на първенството в Елитната...\nЛудогорец U19 победи Янтра в Габрово с 1:0, като попадението реализира вратарят Дамян Дамянов от дузпа. Мачът от IX кръг на първенството в Елитната юношеска група до 19 години премина под диктовката на "орлите".\nОще в първите минути опасен удар на Петър Караангелов прелетя над горната греда. Последваха три пропуска на Хюсеин Хюсеинов от положения, които обикновено се определят като 100 процентови. Малко преди края на първата част Стефан Методиев излезе сам срещу вратаря на Янтра, но стреля в тялото му.\nВторото полувреме започна с тежък шут на Методиев, който стражът на домакините изби, Петър Караангелов стигна първи до топката, но от 2-3 метра не успя да отбележи. В 63-ата минута Георги Стоянов проби в наказателното поле и центрира, защитник на Янтра игра с ръка, а главният съдия посочи бялата точка. Минута по-късно нагърбилият се с изпълнението на дузпата Дамян Дамянов хладнокръвно вкара за 1:0. До края на срещата от добри ситуации пропуснаха да поразят целта Петър Караангелов и Станислав Вълчев, като и вратарят на домакините показа класа.\nДоволен съм, че победихме. Бяхме по-добрият отбор на терена през целия мач, но за жалост направихме много пропуски. Трябва да бъдем по-концентрирани в завършващата фаза, коментира след последния съдийски сигнал Радослав Комитов.\nСрещу Янтра (Габрово) Лудогорец U19 игра в състав: Дамян Дамянов, Светослав Славчев, Мартин Русков, Василен Марков, Николай Томов, Петър Караангелов, Кристиян Кънчев, Стефан Методиев, Георги Стоянов, Хюсеин Хюсеинов, Кирил Янакиев (Станислав Вълчев, Георги Бабалиев, Велислав Минков, Преслав Петков).


Pension-Restaurace Lugano - НАЙ-НИСКИ ЦЕНИ от agoda.com\nHrensko 113, Decin City Center, Дечин, Чешка република, 40717 - Отлично местоположение - вижте на картата\nПовече за Pension-Restaurace Lugano\nИдеален за развлечения и отдих, Pension-Restaurace Lugano се намира в Decin, който е един от районите на Дечин. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nPension-Restaurace Lugano предлага безупречно обслужване и необходимите удобства, за да удовлетвори гостите си. Хотелът осигурява съхраняване на багаж, ресторант, бар, зала за пушачи, за да гарантира комфорта на своите гости.\nВсички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. Pension-Restaurace Lugano е идеално място за туристи, търсещи чар, комфорт и удобство в Дечин.\nМоля, уведомете предварително Pension-Restaurace Lugano за очаквания час на пристигането ви.


Когато става въпрос за забелязване на популярните тенденции, “Пинтерест” има седалка от първа линия на нещата, които хората обичат точно тази секунда – от ласкателните рокли на шаферките до най-популярните лакове за нокти и всичко между тях. И с промяната на сезоните идва смяната на охраната, с нови тенденции и нови стилове, които се появяват навсякъде по бордовете на хората, предлагайки много вдъхновение, докато започваме да пазаруваме за най-добрия външен вид на сезона и най-важните неща за сезона. Тук, първите четири тенденции за обувки за пролетта, които поемат Пинерест точно сега. Дали някой от тези стилове ще намери място в гардероба ви този сезон?\n1. Тъкани плоскости\nПазарувайте нашия избор тук: Dolce Vita Women’s Raffia Mules, $ 100; bloomingdales.com\nПлочките, изработени с естествени влакна, като например рафия, се чувстват точно за топло време и плажни убежища, така че не е чудно, че изпънати плоскости – и мулета по-специално – получават много внимание на Пинтерест точно сега. Обичаме как работят с всичко – от бели дънки до весели макси рокли.\n2. Котешки токчета\nПазарувай нашият избор тук: Бродирани токчета на котва с лък в Chartreuse, $ 138; anthropologie.com\nАко не сте в небето високи токчета, пролетният стил на ветровете се развява във ваша полза: Котешките токчета са навсякъде в дъските на Пинтерест тези дни. Помислете за връщането на котето пета победа за сватбен сезон и всички танци, които идва с него!\n3. Бели обувки\nПазарувайте нашия избор тук: Халоген Freda Slide Sandal, $ 89.95; nordstrom.com\nЗа тези от вас, които с нетърпение очакват Великден като първа възможност да покажат малката си бяла рокля и бели сандали, ще се радвате да знаете, че бялата обувка ще бъде основен елемент на пролетен стил тази година, според потребителите на Pinterest , Докато белите ботуши нараснаха популярно в Pinterest през есента / зимата, топло време ще се появи в бели сандали и слайдове.\nПазарувайте тук: Женски Ники Слинд Балет Балет, $ 22.99; target.com\nИ не на последно място, slingbacks получават голямо внимание на Pinterest този сезон. Обичаме удобството и комфорта на апартаментите със сарксбау, плюс те са подходящ избор, независимо дали имате дълъг ден от срещи или се срещате с приятели за обяд.\n1 1. Тъкани плоскости\n2 2. Котешки токчета\n3 3. Бели обувки\n5 продукта, които ще направят всеки ден добър ден за коса\nЕма Уотсън: Бел е по-добър модел на роли, отколкото Пепеляшка


Сега втори път, ще видим тогава\nИздателска къща „Жануа-98“, 2000.\nНо търсете първом Царството Божие и правдата Негова, и всичко това ще ви се приложи. (Ев. Матей 6:33)\nРазумният живот на земята започва с един обект: или, философски казано, с една външна цел; или, окултно казано, с една външна основа. Всичко, каквото ние говорим, обуславяме го с един велик вътрешен принцип на живота. За нас, в туй отношение, няма разлика между материален живот, духовен живот и Божествен живот. Това са три велики фази на целокупния живот. И онези, които не са запознати с тоя живот, казват: „Само с вяра не се живее“. Тогава думата „вяра“ не е разбрана. Ако вярата е основа на интелигентността, и ако интелигентността е основа на материалния живот, тогава можем да кажем: „За да можеш да си устроиш работите на земята добре, трябва да бъдеш интелигентен“. Но тази интелигентност пак може да се обуслови: можеш да имаш интелигентността на лисицата, интелигентността на овцата, на кравата, на вола, на орела, интелигентността на пауна, интелигентността на маймуната, докато стигнеш до интелигентността на човека във всичките нейни проявления.\nНякога, в далечното минало, една крава се телила, и понеже вълците тогава били по-възпитани, два вълка застанали около нея, един отляво, друг отдясно, не нападнали кравата, но чакали с едно скрито намерение, тя да се отели и след това да вземат телето. И защо застанали? Понеже не могли да се споразумеят как да разделят кравата. Двамата били еднакво силни и казали си: „За да не си хабим силите напразно, ти стой отляво, а аз отдясно, така по-лесно ще разрешим въпроса“. Минавал един овчар и попитал вълците: „Какво правите тук?“ – „Бабуваме на тази крава, помагаме ѝ да роди.“\nСега, в съвременните хора, като ги попитате за техния идеал, мязат на тия два вълка, те седят при кравата и като ги питат: „Какво правите?“, отговарят: „Бабуваме, нашата цел е благородна“. Но как, привидно или по същество?\nСега, Христос туря един обект – „търсете“ – не казва: „искайте“ Царството Божие, а „търсете“. Търсенето е обект на сърцето. Какъв е обектът на майката? – Детето. Какъв е обектът на учителя? – Ученикът. Какъв е обектът на лекаря? – Болният. По този начин аз мога да ви изредя, че всичките хора си имат по един обект, т.е. стремеж, какъвто и да е. Ние не правим разлика в стремежите, но всички стремежи имат различни последствия. Не е все едно да се стремиш в каквато и да е посока. Някои мислят, че светът е разумен, други мислят, че не е разумен. Но светът е тъй устроен, че всеки обект има своите резултати. Тия резултати може да бъдат близки, може да бъдат далечни, може да бъдат индивидуални, може да бъдат семейни, обществени, народни, може да принадлежат и на цялото човечество. Сега мнозина застават и казват: „Как трябва да разбираме живота?“ Разбирам: живота тъй както той сега се проявява, а не както се е проявявал в миналото и не както ще се прояви в бъдещето. За туй проявление някой казва: „Аз живея“. Живееш, но в живота има два момента: някои хора живеят със стария живот. Вие ще възразите: „Как е възможно човек да живее в настоящето своя стар живот?“ Ето как. Да допуснем, че на младини ти си ял и пил, живеел си разпуснат живот, а на старини постоянно те боли гръбнакът, това-онова. Живееш, ама как живееш – разпуснатия живот на своите младини. Следователно ти не си един старец, но живееш своя стар живот, разпуснатия живот. А може да си живял отличен, чист живот, и на старини ти си свеж, бодър. Ще кажете: „Свеж?“ – Да, той преживява живота на своите младини. Друго изяснение да ви дам: ти си взел пари назаем, стотина полици имаш, ял си, пил си, и сега се наредят тия кредитори, хлопат на вратата ти. „Побеля ми главата“, казваш. Кой живот живееш? Те са приятели на миналото, които те посещават. „Тук има едно любовно писмо, няма ли да устоиш на твоето обещание?“ Полиците, това са любовни писма, това е факт. И когато момъкът не иска да се ожени за момата, тя изважда писмата му. Това са все полици. В съда има закон, с който може да се застави длъжника да изплати своя дълг. Сега, духовните хора като минават от физическия живот към духовния, казват, че нашият живот се различава от физическия. Е, по какво се различава? Ще кажете: „Живот духовен“. Тогава духовният живот трябва да се различава по стремежите на своите обекти, по стремежите на своите цели, по стремежите на принципите, които са вложени.\nХристос казва: „Но търсете първом Царството Божие и правдата Негова“. Този стих е цитиран много пъти. Царството Божие за нас е един велик обект, и в туй Царство Божие е вложено разумното, разумният живот е вложен, в туй Царство Божие са вложени всички ония сили, с които можем да работим. То е кредит, то е основата, върху която ние можем да градим. „Търсете – казва Христос – Царството Божие, и всичко ще ви се приложи“, т.е. ще дойде само по себе си.\nСега, като дойдем до науката, и тя си има свой обект. Най-първо, животът избира една точка, която не може да се измени, колкото и малка да е, основа е тя, но тази точица е жива, дето всички сили се концентрират в един вътрешен възел, кръстопът, дето всички сили се сливат. И в този кръстопът на Божествени сили – висшето, съзнателното, човешкият дух или умът – почва да се съгражда нашето тяло. Аз искам тази сутрин да хвърля светлина в ума ви. И когато казвам, че този живот е една илюзия, т.е. не е съществено това-онова, казвам кое е същественото в света. Когато аз говоря за живота, подразбирам нашите понятия за него – не Божественият живот, той е реален – но нашите схващания за живота: създадем си една голяма илюзия и тъй се отдалечим от Божествения живот, отдалечим се от законите на природата и тогава мязаме на ония цариградски кокони: в Цариград, преди 40–50 години един попитал тия цариградски кокони, по модерно, тия дами – които нямали понятие как се пече хлябът и казвали: „Тия самуни какви дървета ги раждат? Какво ли дърво е родило тия самуни!“ Сега, съвременните учени хора имат такова понятие, че някои неща са родени, когато те не са родени. Т.е. самуните не се раждат по нивите, а се пекат в пещта.\nСега, друго. Казвам на хората: Трябва да се живее по Бога, а те казват: „По Бога, но човек трябва да живее за себе си“. Ето пак една идея неразбрана. Те разбират Бога като един съдружник отвън. Тази идея е лъжлива. Бог не е наш съдружник, и всеки, който мисли така, поддържа една лъжлива философия, върху която са основани някои религии, които считат Бога като наш съдружник и искат да го убедят със своите молитви, да го склонят, да го вземат на своя страна. Не, не, всичко в света е Негово, то е тъй хубаво направено! Бог е тъй хубаво направил света, и знае защо го е направил. Ние, които не разбираме далечната цел на туй същество, казваме: „Защо Господ е направил тъй света?“ Той много добре го е направил, а ние не разбираме живота. Христос казва: „За да разберете великия живот, търсете първом Царството Божие и правдата Негова“.\nСега ще си послужа с едно изяснение – един пример, взет из българския живот: отде се раждат противоречията. Един млад българин в турско време, който свършил, приготвил се за учител, повикали го в едно богато село за учител. Той, като разгледал селото, видял, че селяните са богати – „Може да се живее“, казал си, решил да им стане даскал. Но като тръгнал, бил малко цигулар, майка му казала: „Синко, вземи си и гъдулката“. – „Е-е, учител съм, защо ми е гъдулка.“ Майка му му я дала: „Вземи я синко, да си посвириш“. Той послушал майка си, взел гъдулката. Отишъл в това село и всички се заинтересували да видят какъв е той. Тогава преценявали учителите по това, как пеят в църквата. Това било на Великден. Влязъл той в църквата и като запял ония тропари: „Ангел вопияше“, всички останали много доволни, всички му стискат ръката: „Даскале, ние сме много доволни от тебе“. Един му стиска ръката, друг му стиска ръката, всички го стискали и поздравлявали, но никой не го поканил на обед, и той останал на Великден без да го покани някой. Отишъл си той вкъщи, но гладен не се седи, станал, взел си гъдулката и отишъл в кръчмата, там всички яли и пили, и започнал да свири. „Отде е дошъл този цигулар? Хайде половин кило вино и на този гъдулар“, дали му и хлебец, месце, наял се хубаво. Онези, правоверните, като се разчуло за това, казали: „Ба, в църквата тъй да пее, пък тука в кръчмата... как да се освободим от този даскал, той ще ни опозори“. Викат го и го питат: „Защо правиш това?“ Той им казал: „Аз ви пях в църквата, всички ми стискахте ръката, но никой не ме покани в дома си да ме нагости, а тия хора разбраха ми цигулката и ме нагостиха“. Та светските хора разбират по-добре цигулката на гъдуларина, отколкото ние разбираме Словото Божие. Светските хора ще се съберат и ще свършат известна работа, а религиозните ще се питат: „Дали е такава волята Божия?“ И докато ние се намъдруваме, други се наиграват. Следователно аз не правя разлика между духовни и светски хора. Всеки човек, който живее разумно, съобразно с Божиите закони, аз го наричам умен човек. Ще кажете: „Какво лошо е направил този гъдулар?“ Този учител много хубаво е направил. Ние сега по някой път мислим дали да свирим с цигулката. Щом не са те поканили на Великден на обяд, иди в кръчмата, не бой се. Някой казва: „От църквата излязнал и мисли как да се оправят работите му“. Гладен си, нали? – Иди в кръчмата. Цигулка имаш, свири, всички тия приятели ще кажат: „Дай една чашка на нашия брат, който е дошъл“, и веднага работите ще се оправят. Всички тия братя ще те познаят и ще кажат: „Идещата седмица пак ще те викаме на гости“. Сега под думата „свирене“ разбирам всякога разумното, проявено в каквото и да е направление, стига резултатите на проявеното да бъдат целесъобразни.\nИ тъй, Христос казва: „Търсете първом Царството Божие и Неговата правда, и всичко ще ви се приложи“. Туй Царство Божие трябва да го турим като основа на сегашния наш живот. Сега се проповядват две противоположни учения. Има сега майки и бащи, които проповядват на дъщерите и синовете си, че като млади, трябва да живеят по един начин, а като остареят, по друг начин. Не, не, младият и старият трябва да живеят по един и същ разумен начин, нищо повече! Някои казват: „Той е млад, сега позволява му се да прави каквото иска, но като остарее, тогава ще стане благочестив“. Аз препоръчвам благочестие на младите, а старите да ядат и пият. Младите да се въздържат. Старите да бягат, да им се развържат краката, а младите никога да не отстъпват. Но кои са стари хора? Онези, на които умовете са ръждясали със стари идеи и трябва да дойде някоя Божествена сила да тонира умовете им, новите идеи да тонират живота им. Една госпожа в Сан Франциско, Америка, 17 години била парализирана. Мъжът ѝ, след като опитал всичките лекари, убедил се, че тя е неизлечима. Обаче във време на земетресението, което станало там, тази жена забравила, че е парализирана, скочила и избягала навън, и два часа я убеждавали да влезе вкъщи. Как е станало излекуването ѝ? Туй земетресение е внесло един нов подтик. Хората казват: „Защо трябва да дойдат нещастия?“ Някой път са необходими нещастията, за да тонират вашия ум в нова посока. И ако във вашия живот дойде едно земетресение, а вие сте били парализирани, и после се освободят краката ви, земетресението е подействало на ума ви. И тъй, в общия промисъл и в законите на природата всичко е предвидено. Всичките тия малки случки в живота, в едно или друго направление, всякога имат за цел да тонират умовете, да тонират сърцата ни. Що е човек вън от неговия ум и неговото сърце, я ми кажете? Човек има ум, има и сърце, след това иде неговата воля, и ако имаме един приятел, той трябва да има светъл ум и сърце възвишено и благородно, това е то. И българите имат една поговорка, те казват: „По-добре един умен неприятел, отколкото един глупав приятел“. Този, умният неприятел, ще ти даде един добър съвет, а глупавият приятел ще ти създаде нещастие. Следователно в живота всички ония, които помагат в нашето развитие в каквото и да е направление, те са приятели.\nХристос казва: „Търсете първом Царството Божие и правдата Негова“. Ние почнем да правим разграничение: „Ако търсим Царството Божие, дали туй Царство Божие ще бъде в съгласие с нашите възгледи?“ Върху туй Царство Божие почива целия порядък на нещата! Не само културата на миналото поколение, но върху него ще почиват всички култури на бъдещето време, когато ще съграждаме нашия живот. И тъй, Христос се обръща към нас, да разберем отношението на Царството Божие индивидуално към нас. Как ние трябва да го разберем? И тогава в моя ум се заражда следната мисъл: Ако аз казвам на болния: „Търси първо слънцето, и всичко друго ще ти се приложи“, има ли смисъл? – Има. Всякога търси слънцето и всичко ще ти се приложи. Тъй има смисъл, но ако аз ви кажа тъй: „Търси първом винената чашка и тогава всичко ще ти се приложи“, ще ви се приложи ли? Ще имате два различни опита, следователно „търсене“ от „търсене“ има разлика. Ако приложим първия закон за Царството Божие, ще имаме един резултат както от слънцето; ако ходиш само по своите желания, ще имаш резултата на чашката и ще ходиш бос и болен и всички ще бъдете болни до четири поколения. Понеже когато дойдем до Царството Божие, духовните хора подразбират, че щом човек стане духовен, не трябва да яде. То е криво схващане. Не, трябва да се яде, но какво? Като духовни хора, ние трябва да се научим каква храна е най-здравословна за тялото. Като духовни хора, трябва да знаем какви мисли са най-здрави за ума ни и какви желания – за сърцето ни. Не е въпросът да не ядем, а каква храна трябва да избираме. И, следователно, според тази програма духовният човек трябва да яде най-здравословната храна и никога да не преяжда. А най-здравословната храна е най-евтината храна, особено в днешно време, и най-хубавата. И туй може на опит да се провери. Днес животът е пак евтин. Ако пазиш двете правила в яденето, ще имаш един отличен живот. Ще кажете: „Толкова проста храна, не трябва ли малко месце, масълце?“ Това са излишества в живота. Същественото на една дреха, с която дамата се облича, е платът да бъде здрав и да приляга на тялото, а дали има една панделка червена, тук или там, те са неща второстепенни, може и тях да турите, колкото искате, после ще ги турите. Най-първо, трябва да започнем живота с туй, без което не може. Разрешим ли този въпрос, тогава ще дойдем да разрешим второстепенните и третостепенните неща. А ние всички започваме с последното и вие казвате: „Ама ние сега да си уредим живота“. А как уреждаме този живот? – Гробищата по света показват как уреждаме живота: „Тук почива един млад, който загинал на бойното поле“, „Тук лежи една млада, покосена от инфлуенция“. И ние въздъхваме: „Ах, тия болести, дето ги е пратил Господ!“ Тия болести ние ги наредихме, те са все наши деца. И сега нашите деца ни измъчват. Ами кой уморява майка си? – Дъщерята. Кой уморява бащата? – Синът. Учителят, кой го уморява? – Учениците. Свещеникът, кой го уморява? – Богомолците. Държавният мъж, кой го снема отгоре? – Поданиците. Началниците кой ги снема? – Техните подчинени. Защо страдат все тия хора? Защо става тъй? То е много естествено. Когато тежестта на един стълб стане толкова голяма, че е непоносима за основата, целият стълб се струтва. Сега ние казваме: Животът не е съграден разумно, съобразно с Божиите закони, със законите, които сега действат, които и в бъдеще ще действат. И тия закони като ги приложим, ще имаме един отличен резултат. Сега може да се опита стиха. Казва Христос: „Търсете първом Царството Божие и Неговата правда и всичко това ще ви се приложи“.\nСега ще ви приведа друг пример: при един мъдър светия се явява да се изповяда един млад момък и му казва: „Свети отче, аз живях много чист живот, тъй както може един млад човек да живее, но ако съм направил някой малък грях, дойдох при тебе, като много свят, да ми простиш този малък грях“. Старият светия поискал да изпита младия момък по следния начин – това е една легенда, съчинена в средните векове, във времето на рицарите – и казва тъй: На един рицар дъщерята се влюбва в един красив момък, но тъй се влюбват двамата, че си дават дума никога да не си изменят. Но така се случило, че бащата настоял дъщеря му да се ожени за друг и я насилва да се ожени за един, когото тя не обича, и тя трябва да измени на своето обещание. След туй казва, че дъщерята дала писмо на баща си, да го предаде на нейния възлюблен, и в което тя пише, че държи своето обещание, но понеже баща ѝ я насилва, та да не би той да се самоубие – понеже той ѝ казал: „Ако ти ми измениш, ще се самоубия...“ Венчава се тя, не изпълнила обещанието си, но и бащата не изпълнил обещанието си – не предал писмото. Венчава се тя за другия рицар. В нейното сърце се заражда голяма тъга, тя иска да се поправи и казва още вечерта на възлюбления си: „Понеже баща ми ме ожени за тебе, аз искам да ми дадеш позволение да отида при първия си възлюблен, да му кажа, защото ще ми остане голяма тъга, ако той се самоубие“. Още вечерта му казва тя това. Той поседял, поседял: „Иди“, казва, позволява ѝ. Всички гости чакат, тя отива пред тях и казва: „Вие, гости, яжте и пийте, аз имам свой възлюблен, отивам при него да го спася, ще се забавя 3–4 часа, но вие повеселете се, аз ще се върна“. Гостите казали: „Ние ще чакаме, докато ти се върнеш“. Среща я бащата и казва на дъщеря си: „Аз не дадох писмото, ще ми простиш“. Минава тя в кухнята, готвачът там се занимавал с огъня, развалило му се яденето, пажът го набил, като че той е виновен. Тя му казва: „Не го бий“. – „Заради тебе ще му простя“. И тръгва тя в гората, там я среща някой разбойник и казва: „Тази млада булка, като я обера, ще живея“, но като я вижда толкова хубава, дава ѝ път. Дохожда до реката, среща я някой отшелник, който постил 6 дена и в този ден щял да яде. Взел я той на гърба си и я пренесъл оттатък. Отива при своя възлюблен, хлопа, хлопа, най-после той ѝ отваря, и тя му разправя своята история. А той ѝ казва: „Понеже твоят мъж беше доблестен и те пусна, аз не искам да останеш при мене, ще се върнеш назад“. Той оседлава два коня и я връща при мъжа ѝ.\nСега ще кажат всички тия хора: бащата, младоженикът, гостите, готвачът, разбойникът, отшелникът и възлюбленият и т.н. Питам: Кой от тях извърши най-голямото самоотричане, най-голямата жертва? Младият момък казва: „Няма съмение, ти ще се върнеш“. Нейният мъж, който ѝ позволи да излезе, гостите, които се отказаха да ядат без нея, и готвачът. А то във всички тия отказвания се крие по един грях. За пример, бащата е символ на гордостта: бащата се гордее с децата си. Иска да ожени дъщеря си за един рицар. Мъжът е символ на ревнивост, защото само у мъжа има ревнивост. Готвачът е емблема на гнева, нали той туря огъня, готви. Разбойникът е емблема на жажда, да задигне всичко. А този отшелник е емблема на леност. В този разказ отшелникът, богомолецът означава леността: само религиозните хора са лениви. Те, като служат на Бога, забравят да работят и тогава те попадат от този грях на леност в манастирите и църквите, дето казват: „Подай, Господи“. Той е един от смъртните грехове. Хубаво е да се молим, но този грях трябва да се премахне. Добре, а онзи възлюблен там, ще кажете: „Колко е благороден, че той не се самоубил“. Той е емблема на сладострастие. Когато младите се обичат, какво е това, „обичането“? – То е сладострастието. Какво вълнува младите? – Любовта им. „Любов“, „Сърцето ми трепери“ – то е сладострастие. На младата мома тупа сърцето ѝ, от какво? Един смъртен грях има вътре в душата ти и ти мислиш, че този грях е някое благородно нещо.\nДа бъдеш баща, значи да развиваш гордостта, да си младоженик – да развиваш ревнивостта, готвач – да се гневиш, да бъдеш разбойник, то е жаждата. И най-после казваш: „Аз ще стана богомолец“. Този светия позна младия човек какъв е.\nИ следователно вие разглеждайте в себе си какво искате да бъдете, вие ще познаете къде ви е слабата страна на живота. Туй значи да гледаме обективно на нещата. Защото всяка една форма може да роди две неща едновременно. Ако този баща няма основа в душата си – Царството Божие, – ако той няма съзнание, че един велик живот му е даден, а мисли, че е някакъв баща – и се възгордее, народи деца, тогава грехът в него се е родил. Защото баща в света е само Бог. Тъй седи великата идея! Ти дал ли си на сина си нещо? Ще кажеш на сина си: „Аз съм ти дал живот“. Ако ти си толкова силен, то когато синът ти умира, защо не го задържиш? Казваш: „Аз ти дадох, синко, живота“. – „Тогава аз ще умра, ако ти можеш да ме задържиш, ти си ми баща, но ако не можеш да ме задържиш, ще позная, че ти не ми си баща.“ И затова умират децата. Сега тия са странични работи. Затуй казвам: Трябва да мислим здраво върху нашия живот. Трябва да го пресеем, за да остане Божественото, не да се освободим, а да се пазим да останат в нас чистите Божествени принципи. Сегашният живот трябва да бъде резултат на ония велики трептения! И тогава лицето ни, очите ни ще имат друг израз, а сега ние седим и мъдруваме: „Някога ще се освободя от този грях“. Сега можеш да се освободиш! Моментално можеш да се освободиш, моментално! И мнозина ме питат: „Как?“ Ще ви дам един пример. Някой си богат човек го гонили в живота разбойници, да му вземат богатството – това е един разказ – и като насъбрал всичкото си богатство от скъпоценни камъни, турил го в един сандък. И със сандъка се скрил в дъното на океана, та разбойниците не могли да го намерят. Там седял година, две, но нищо не става: „Богатство имам, но то не расте“, казал си той. „Ох – казва, – да бях им дал нещо.“ Той не може да отвори богатството си да го види, богатството му на гърба седи. Тогава иде един от великите духове и му казва: „Защо седиш тук?“ – „Този сандък, какво да правя?“ – „Аз мога да те освободя, но готов ли си да оставиш този сандък?“ Мнозина ме питат: „Защо Христос казва да се освободим от богатството си?“ Ако ти си на дъното на океана, не заслужава ли си да оставиш този сандък и да излезеш горе, на слънцето? Ще имаш земица, да ореш. Някой казва: „Не е ли по-добре този сандък да излезе горе?“ Не, не. И ние сега сме турили тия фалшиви идеи у децата: „Трябва да имаме пари за черни дни“. Ти вложи в ума на сина си идеята да бъде умен, смел, решителен, каквото и да се случи, и той е осигурен. Не му туряй в ума, че в банката си вложил 50–60,000 лева. Възможно е утре тази банка да фалира, и този син може да се самоубие. Ти накарай твоя син да уповава на себе си и да вярва в Бога, това е неговият капитал!\nВие ще кажете: „Той, нашият учител, говори, но не е опитал“. – Аз ли не съм опитал живота? Аз зная това, което вие не знаете. „Ти деца отгледал ли си?“ – Много деца съм отгледал, и други отглеждам. „Ти женен бил ли си!“ – Чудна работа! „Ти с жена живял ли си?“ – Аз разбирам какво значат тия неща. Всички ние сме имали тия мъчнотии: можеш да преживееш мъчнотиите на другите. Тия мъчнотии аз ги преживявам по друг начин. Може да се свържеш с някой човек и да му вземеш всички негови мъчнотии. Може да ви дам един опит, че един може да вземе мъчнотиите на другиго. Може да направите тоя опит. Някой човек е пропаднал, носи револвера си и казва: „Не си струва да се живее“. Аз имам 100,000 лева, питам го: „Колко борч имаш?“ – 100,000 лева под лихва. Давам му парите, и отгоре му дам още 10,000 лева. Е-е, питам, не вземам ли неговите мъчнотии? Тъй че човек много лесно може да носи мъчнотиите на хората. Мъчнотиите може да минават от един гръб на друг. Те са общо достояние на всички, те не са специални.\nИ затуй казва Христос: За да разрешите всичките мъчнотии на живота, „търсете първом Царството Божие и правдата Негова, и всичко това ще ви се приложи“. Ама пък, не да бъдете горделиви, не да бъдете ревниви. Казвате: „Той е ревнив в делото Божие“. Често казват: „Той е горделив между народа си“. Но от какво страдат народите? Друго трябва. Наместо тази гордост, ако бихме внесли Любов; наместо тази ревнивост, ако бихме внесли Мъдростта; ако наместо гнева бихме внесли в живота си Истината, и вместо тази жажда за грабежи бихме внесли Правдата, и вместо тази леност на онзи светия-отшелник бихме внесли Добродетелта, какъв, мислите, можеше да бъде вашия живот? Ако всички хора са чисти и сега всички отправим една колективна, обща молитва? Ама сега ще кажете: „Светът, общият строй е такъв, условията са такива, следователно ние трябва да се подчиним, ще дойде време, в бъдеще, туй щяло да стане, еволюцията щяла да се измени“. Коя еволюция? Вие тази еволюция виждали ли сте? „Ама биологията.“ – Тази биология виждали ли сте? Еволюцията е в тебе, биологията е в тебе. Ти можеш радикално да разрешиш всички въпроси, и да ги разрешиш не по правилата на гордостта, не по правилата на гнева, леността, жаждата и сладострастието. Но ще каже някой: „Мъчно е“, после: „Е-е, то човек свят живот не може да живее, но поне да не е голям грешник, умерено да е всичко, да лъже, то без лъжа не може, но който лъже, малко да лъже“. Но който малко лъже, и много ще лъже. Никак не трябва да се лъже! „Ама тогава каква ще бъде моята работа?“ Аз не говоря за твоята стара работа. Когато казвам: Никога да не лъжеш, казвам: Старата ти къща така е направена, че Господ ще я завлече, а новата къща като направиш, всичките камъни, които ще влязат в нея, трябва да бъдат здрави. За новото говорим, ние искаме да преобразим живота.\nСега Христос се обръща и казва: „Търсете със сърцето си дълбоко“. Ние се спираме и казваме: „Големи грешници сме“. То е друго заблуждение. Казвате: „Голяма грешница съм“. В какво си грешница? „Ама аз съм голям грешник.“ Я ми кажи големите си грехове! Тогава мязаме, знаете ли на какво? Ще ви приведа един пример за един голям грях. В Русия отива една бедна жена при един светия и му казва: „Аз съм голяма грешница“. Той си помислил и си рекъл: „Кой знае какво е направила, дали е убила някого?“ – „Не, по-голям грях е.“ – „Да не си откраднала?“ – „Не, не, по-голям е.“ – „Е-е, кажи какво си направила?“ – „Като кърмех моето дете, че падна една капка от млякото ми на ръката ми и аз го облизах.“ Те имат такова суеверие. Та ние сега изблизали сме малко мляко. Това не е философия на живота. Големите ни грехове не седят в това, нашето нещастие седи не в големите грехове, а в малките ни грехове. – Първото отклонение оттам започва. Аз на младите няма да кажа: да си поживеят малко. Не. – Сега, като млади, ще живеят като хората. Ще кажете: „Как, като хората?“ Ето кое съсипва човека. Бог е създал този свят, и светът има други забавления. Ние можем да си създадем хиляди забавления, още по-благородни. Светът е създаден, ние не сме използвали още природата и онова, което Бог е вложил в нея; толкова забавления има, а ние още не сме ги изпитали. И сега се проповядва, че земята е „юдол плачевен“. Тази земя е едно велико училище и трябва да изучаваме всички блага, които Бог е внесъл, и върху тази земя да потърсим Неговото Царство. И ако вие можете в даден момент да измените вашето състояние, в даден момент всички, които сте изгубили смисъла на живота – старите да изменят коренно състоянието си, – вие ще извършите коренен преврат във вашата душа. И ония, които са ви били неприятели, ще ви станат приятели. А сега имате нужда и казвате: „Дай ми 10,000 лева“. Той казва: „Нямам“. Но ако ти почнеш да живееш за Господа, той ще каже: „Аз зная защо идваш“, и ще ти помогне. Ще се отворят сърцата на хората. А сега вратите са заключени, защото ние живеем за себе си. И казвам: Днешният век е век на свещения егоизъм, никой не търси Божието Царство. И време е за всинца ни да минем от свещения егоизъм в Божието Царство, което внася хармония във всички ни. Аз не казвам лошо за туй, което е в света: то е много хубаво, може, с едно малко изключение, всички неща да се изправят, но трябва майстор. Когато някому се изкълчи крака, трябва ли ние да наместим този крак? Не, майсторът трябва да дойде да намести крака на мястото му. Следователно на сегашния свят трябва да дойде майстора да намести всичките му членове, умовете ни да се наместят, сърцата ни да се наместят. А ние започваме от външното.\nИ тъй, когато ме питат някои, аз казвам: Ще ядете, къщи ще имате, ще се жените, деца ще имате, обществен живот ще имате. Но разумно ще се жените, мъже и жени по Любов ще живеят, приятели по Любов ще живеят, по Мъдрост, Истина. А сега, жената, като дойде мъжът, казва: „Бива да се поизлъже“. Той я пита: „Къде ходи?“ Някой път става тъй – не искам да казвам имена, които ги има тук – „Къде ходи, Венке?“ Онази Невенка: „Е-е, тук до една своя приятелка“. Пък тя не била там. Никъде ние не говорим истината. Като дойде някой да ти каже: „В какво вярваш?“ Той ще започне със заобикалки: „Е-е –“. Право на истината, ще кажеш: „Аз вярвам в живата Любов, която носи живот в света, аз вярвам в Мъдростта, която оправя хората, аз вярвам в живата Истина, която ни показва пътя, в живата Правда, която дава правото на всички, вярвам в живата Добродетел, която е основа на всички домове“. Има ли смисъл? – Има. Ще кажете: „Аз вярвам в това, в онова“. От 8,000 години вярваме, и нашето вярване свършва с неверие. И сега има същите спорове. По-голяма смелост се иска. Смели да бъдем, да служим на Бога, да се засрамите, не от мене, всички трябва да се засрамим, че ние сме лъгали нашия Баща. Ще кажем: „Татко, ние ще служим на тази земя. Ти си я направил и от днес ние за Тебе ще живеем“. Туй е то новото учение! Може ли да го кажете, ще дойде избавление. И тогава няма да се скриете в гората. Пролет ще има, ще ядат и пият хората, но ще ядат и пият по Любов. И тогава всинца може да се разбираме, на този език разбрано може да си говорим.\nИ тъй, „търсете първом Царството Божие и правдата Негова, и всичко това ще ви се приложи“. Щом турим тази основа, тогава ще имаме условия да проучаваме дълбочината на битието, дълбочината на небесата, на звездите, на далечните светове, на другите същества, които са минали нагоре по тази йерархия. Но ние, в тази забавачница, трябва да минем курса си, и добре да го минем. И сега искам да не оставя в душите ви, в умовете ви, че туй учение не е обосновано. Всичко, което ви говоря, аз съм го проверил, и дето не е вярно, постоянно го коригирам. И съм намерил, че туй, което е вложено в живата природа, е неизменяемо, и ако един ден хората повярват, само да повярват в тази жива природа, ще се измени техният живот.\nБългарите трябва да идат в Англия, да изучат вътрешния, интимния живот на англичаните, а не как се управлява: от там може да научим нещо добро. Какъв е интимният живот на американеца, интимният живот на германеца, гърка: във всеки един народ има добри черти. И ако ние искаме да се ползваме, трябва да влезем не във външния, а вътре, вътре в интимния живот, и вие сами запознайте се интимно, и аз искам, и като влезеш в интимния живот на един човек, ще влезеш с изути обуща, и ще чакаш твоя брат да те покани с всичкото си почитание. Той е твой брат, неговата душа е подобна на твоята. И той плаче, страда, и той има същите слабости. Всинца ги имаме. Ама той бил големец, цар – всички имаме едни и същи нужди, а другите неща не са съществени. Туй трябва да съзнаем. Ние имаме нужда в този свят, и в туй свещено здание на нашето битие ние трябва да се уважаваме, да знаем и прилагаме правилата на Божествената Мъдрост.\nИ сега всинца, казвам, да любим. Как? Ах, ако те обича някой, то е, защото парици имаш, но като бръкне да ги извади, обичта престава. Обичта е външна, но туй Божественото, вътре в нас, ще ни даде всичките блага и богатства. Има затруднения, които ни очакват отсега нататък. И сегашният човек, тъй както аз го гледам, неговото тяло както е направено, то е и хубаво, и лошо направено. И когато ние се приближаваме при хората, при съвременните хора, ако вашето обоняние е развито, какъв смрад има тялото им! Това нещо не е Божествено, ние не сме изчистили телата си. Аз сега се радвам, че има бани, но бани да има и вътрешни, за умовете ни, за сърцата ни. Аз харесвам, когато под ноктите няма черничко, отлично е това, но вътрешните нокти! Гледам, космите са много загладени отвън, да, харесвам този, външния човек, в когото е Господ. Но и когато започнем вътре, така трябва да правим. И право е казал апостолът: „Да обновим вътрешния човек“. А този човек само чрез Любов, Мъдрост, Истина и Добродетел може да го създадем.\nИ тъй, основната мисъл: Търсете Царството Божие! Направете един коренен преврат в себе си, да бъдете готови на смърт и живот, за Бога. Да кажете: „Отсега нататък каквото и да ме сполети, аз ще живея за Бога“. Но не да знае целият свят! Вие в душата си да знаете. Вътре в душата ви да стане един преврат. Някой казва: „Раздай имането си“, да, но разумно ще раздаваш. Апостол Павел казва: „Ако раздам всичкото си имане, а Любов нямам, нищо не съм“. Разумно ще даваме, разумно ще мислим, разумно ще чувстваме. Разумност трябва навсякъде и във всичко, което е вложено вътре в това Божествено Царство, което трябва да търсите в сърцето си. Сега не говоря само за младите. Младите са отражение на старите и каквито са сега старите, такива ще бъдат младите. Старите са огледала за вас, ако се огледате, изтривайте се и считайте старите хора за свещени. Понеже счупи ли се огледалото, и вашата работа е свършена.\n„Търсете първом Царството Божие и правдата Негова, и всичко това ще ви се приложи“. Това е то разумното!